Diari Oficial de la Generalitat Valenciana


Sumari del DOGV 2553, del 18-07-1995 (1995/835487)

ORDRE de 11 de juliol de 1995, de la Conselleria d'Agricultura i Medi Ambient, per la qual es desplega el Decret 92/1995, de 16 de maig, del Govern Valencià, pel qual es regulen ajudes a titulars d'explotacions agrícoles afectades per adversitats climatològiques.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/11/(1)/dof/vci/html**

### Dades del document

Número de DOGV
:   2553

Data del DOGV
:   18-07-1995

Secció del DOGV
:   DISPOSICIONS GENERALS

Número del document
:   1995/835487


Data del document
:   11-07-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 11 de juliol de 1995, de la Conselleria d'Agricultura i Medi Ambient, per la qual es desplega el Decret 92/1995, de 16 de maig, del Govern Valencià, pel qual es regulen ajudes a titulars d'explotacions agrícoles afectades per adversitats climatològiques.   
Pel Decret 92/1995, de 16 de maig (DOGV de 05.06.95), s'han establit ajudes a titulars d'explotacions agrícoles afectades per adversitats climatològiques situades en determinades zones de l'interior de la província de València, que han vist agreujada la seua situació econòmica ja que tenen pendents de pagament préstecs derivats d'anteriors catàstrofes meteorològiques.  
En el dit decret es determinen els requisits generals per a poder optar a les ajudes i s'esmenta la normativa reguladora dels préstecs anteriors que estan pendents de pagament.  
A fi de desenvolupar aspectes relacionats amb la tramitació d'aquestes ajudes i vista la proposta del director general de Producció Agrària i Pesca,  
ORDENE:  
Article primer  
Els titulars d'explotacions a què fa referència el Decret 92/1995, de 16 de maig, del Govern Valencià, podran sol·licitar les ajudes que s'hi preveuen per mitjà dels impresos habilitats per la Conselleria d'Agricultura i Medi Ambient i disponibles en les oficines comarcals de les zones mencionades en l'article segon, i també en els Serveis Territorials de València.  
Article segon  
Les sol·licituds s'hauran de presentar a l'oficina comarcal corresponent (El Rincón de Ademuz, Los Serranos, Utiel o Requena) o en la forma prevista en l'article 38 de la Llei 30/1992, abans del dia 31 d'agost de 1995. Les oficines comarcals comprovaran la gravetat dels danys ocasionats durant 1995 en les explotacions dels sol·licitants.  
Article tercer  
A les sol·licituds s'adjuntarà:  
- Certificat bancari amb indicació de les línies d'ajuda a què s'estiga acollit i imports que es deuen per amortització i interessos durant l'any 1995.  
- última declaració de l'impost sobre la renda de les persones físiques i, si cal, una altra d'algun dels últims cinc anys, en les quals es justifique que el sol·licitant obté més de la meitat dels ingressos d'activitats agràries.  
- Certificat de la Tresoreria Territorial de la Seguretat Social pel qual s'acredite que està afiliat al règim especial agrari (per compte propi o d'altri) o al règim especial de treballadors autònoms per l'activitat agrària.  
- Certificat de dades bancàries per a l'ingrés de la subvenció.  
- Fitxa de manteniment de tercers.  
Article quart  
Les ajudes consistiran en el pagament de l'import total de les quantitats degudes, ja pagades o encara pendents, durant l'exercici 1995, pels sol·licitants que complisquen els requisits del Decret 92/1995, en concepte d'amortització de capital o pagament d'interés en els préstecs que hagueren formalitzat amb les diferents entitats financeres i que estigueren acollits a les ajudes esmentades en el Decret 92/1995 i aprovats per la Conselleria d'Agricultura i Medi Ambient.  
Article cinqué  
Es delega en el director dels Serveis Territorials de València les resolucions de concessió i pagament de les ajudes regulades per aquesta ordre; el termini per a tramitar i resoldre les sol·licituds serà de tres mesos des de l'acabament del de presentació i s'entendran com a desestimades si en el dit termini no s'hi ha dictat resolució expressa.  
DISPOSICIONS FINALS  
Primera  
Es faculta el director general de Producció Agrària i Pesca perquè dicte les instruccions necessàries per al desplegament d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 11 de juliol de 1995  
La consellera d'Agricultura i Medi Ambient,  
MARíA áNGELES RAMóN-LLIN MARTíNEZ


Còpia Permalink ELI